
DR.30.11.2021 39 

 
12.12 tgh.  

 Tuan Nga Kor Ming [Teluk Intan]: Terima kasih Tuan Pengerusi yang budiman 
kerana izinkan saya bangun untuk membahaskan belanjawan Kementerian 
Pembangunan Usahawan dan Koperasi peringkat Jawatankuasa.  

 Tuan Pengerusi, saya ingin bangkitkan lima perkara. Pertama, saya bangun di 
bawah Kepala B.26 Butiran 040000 – Program Khusus. Saya ingin bertanya kepada Yang 
Berhormat Menteri, ada peningkatan lima kali ganda dalam pembayaran emolumen 
kakitangan kontrak daripada RM381,000 menjadi RM1.5 juta. Mengapa ada kenaikan 
mendadak yang begitu melonjak? Saya rasa perlu penjelasan.  

 Perkara kedua, saya sedar di mana pembangunan kementerian ini adalah sangat 
penting kerana visinya adalah menjadikan keusahawanan dan koperasi sebagai satu 
agenda utama negara dan misi kementerian juga sangat penting kerana ia mewujudkan 
satu ekosistem keusahawanan dan koperasi yang holistik dan kondusif untuk menyokong 
agenda pembangunan usahawan negara yang inklusif, seimbang dan mampan.  

 Tuan Pengerusi, saya juga rasa bangga kerana Menteri ada duduk di dalam 
Dewan untuk dengar perbahasan.  Saya ingin bertanya kepada Yang Berhormat Menteri.  
Pertama ini, saya bangun di bawah perkara kedua adalah P.26 iaitu Program Skim Latihan 
Siswazah dan juga program PPP dan PFI yang menelan belanja RM20 juta pada tahun 
hadapan.  

Saya ingin bertanya kepada Yang Berhormat Menteri, Skim Latihan Siswazah ini 
berapa yang sebenarnya diperuntukkan untuk siswazah kita ini, graduan universiti, 
mengikuti perkembangan terkini iaitu industrial revolution 4.0?   

Dalam pembangunan ini, berapakah yang diperuntukkan untuk mendidik mereka 
menguasai skil digital infrastructure. Kedua, data storage dan cloud data centre. Ketiga, 
industrial automation and robots. Keempat, industrial additive manufacturing. Kelima, 
internet of things. Keenam, smart factories dan ketujuh, digital twins?  Berapakah 
peruntukan sebenarnya disediakan?  Supaya negara kita berada di kadar yang kompetitif 
berbanding dengan negara-negara lain khususnya negara serantau.  

Perkara ketiga saya ingin bangkitkan iaitu Butiran 00601.  Sebanyak RM55 juta 
untuk Dana Pembangunan dan Pembiayaan PKS.  Dalam butiran tersebut, saya juga ingin 
bertanya kepada Yang Berhormat Menteri di mana baru-baru ini sekiranya kita lihat 
laporan United Nations Conference on Trade and Development, tahun lepas walaupun 
waktu pandemik tetapi jumlah pelaburan FDI yang masuk ke ASEAN masih berjumlah 
USD137 bilion. Akan tetapi, saya berasa amat sedih sekali kerana Malaysia kini berada 
di kedudukan yang tercorot dan merosot dengan begitu dahsyat sekali.  

Dahulu kita di negara ASEAN, kita hanya ketinggalan jika dibandingkan dengan 
Singapura.  Akan tetapi kini, di mana kedudukan FDI yang masuk ke ASEAN, kita telah 
kalah kepada bukan sahaja Singapura, malah kita kalah kepada Indonesia, Vietnam, dan 
juga Filipina.  Daripada jumlah USD137 bilion pelaburan, hanya 2.55 peratus sahaja 
ataupun USD3.5 bilion yang masuk ke negara kita.   

Ini bermaksud kementerian ini memainkan peranan yang penting untuk 
mewujudkan satu ekosistem yang kondusif tetapi daripada jumlah pelaburan yang masuk 
ke ASEAN, terbukti di mana pelabur-pelabur asing telah menggunakan duit mereka untuk 
mengundi tidak melabur di tanah air kita yang tercinta ini. Saya rasa perkara ini perlu 
diberikan satu pandangan yang cukup berat supaya Malaysia kekal sebagai satu destinasi 
pelaburan yang dinampak sebagai center of excellence dan juga center of investment 
dalam aspek keusahawanan.  

Perkara yang seterusnya saya ingin bangkitkan adalah di mana kita sekarang ini 
telah pun luluskan RM80 juta untuk Institut Keusahawanan Negara di bawah Butiran 
96000.  Saya hendak tanya.  Sebenarnya mengikut laporan Bank Dunia, atas Dasar 
Ekonomi Baru yang tidak saintifik dan telah pun ketinggalan zaman dan tidak mengikut 
keperluan dan juga keupayaan sebaliknya mengikut warna kulit, menjadikan Malaysia 
mengalami krisis brain drain.   



12.12 tgh. Tuan Nga Kor Ming [Teluk Intan]: Terima kasih Tuan Pengerusi yang budiman kerana izinkan saya bangun untuk membahaskan belanjawan Kementerian Pembangunan Usahawan dan Koperasi peringkat Jawatankuasa. Tuan Pengerusi, saya ingin bangkitkan lima perkara. Pertama, saya bangun di bawah Kepala B.26 Butiran 040000- Program Khusus. Saya ingin bertanya kepada Yang Berhormat Menteri, ada peningkatan lima kali ganda dalam pembayaran emolumen kakitangan kontrak daripada RM381,000 menjadi RM1.5 juta. Mengapa ada kenaikan mendadak yang begitu melonjak? Saya rasa perlu penjelasan. Perkara kedua, saya sedar di mana pembangunan kementerian ini adalah sangat penting kerana visinya adalah menjadikan keusahawanan dan koperasi sebagai satu agenda utama negara dan misi kementerian juga sangat penting kerana ia mewujudkan satu ekosistem keusahawanan dan koperasi yang holistik dan kondusif untuk menyokong agenda pembangunan usahawan negara yang inklusif, seimbang dan mampan. Tuan Pengerusi, saya juga rasa bangga kerana Menteri ada duduk di dalam Dewan untuk dengar perbahasan. Saya ingin bertanya kepada Yang Berhormat Menteri. Pertama ini, saya bangun di bawah perkara kedua adalah P.26 iaitu Program Skim Latihan Siswazah dan juga program PPP dan PFI yang menelan belanja RM20 juta pada tahun hadapan. Saya ingin bertanya kepada Yang Berhormat Menteri, Skim Latihan Siswazah ini berapa yang sebenarnya diperuntukkan untuk siswazah kita ini, graduan universiti, mengikuti perkembangan terkini iaitu industrial revolution 4.0?. Dalam pembangunan ini, berapakah yang diperuntukkan untuk mendidik mereka menguasai skil digital infrastructure. Kedua, data storage dan cloud data centre. Ketiga, industrial automation and robots. Keempat, industrial additive manufacturing. Kelima, internet of things. Keenam, smart factories dan ketujuh, digital twins? Berapakah peruntukan sebenarnya disediakan? Supaya negara kita berada di kadar yang kompetitif berbanding dengan negara-negara lain khususnya negara serantau. Perkara ketiga saya ingin bangkitkan iaitu Butiran 00601. Sebanyak RM55 juta untuk Dana Pembangunan dan Pembiayaan PKS. Dalam butiran tersebut, saya juga ingin bertanya kepada Yang Berhormat Menteri di mana baru-baru ini sekiranya kita lihat laporan United Nations Conference on Trade and Development, tahun lepas walaupun waktu pandemik tetapi jumlah pelaburan FDI yang masuk ke ASEAN masih berjumlah USD137 bilion. Akan tetapi, saya berasa amat sedih sekali kerana Malaysia kini berada di kedudukan yang tercorot dan merosot dengan begitu dahsyat sekali. Dahulu kita di negara ASEAN, kita hanya ketinggalan jika dibandingkan dengan Singapura. Akan tetapi kini, di mana kedudukan FDI yang masuk ke ASEAN, kita telah kalah kepada bukan sahaja Singapura, malah kita kalah kepada Indonesia, Vietnam, dan juga Filipina. Daripada jumlah USD137 bilion pelaburan, hanya 2.55 peratus sahaja ataupun USD3.5 bilion yang masuk ke negara kita. Ini bermaksud kementerian ini memainkan peranan yang penting untuk mewujudkan satu ekosistem yang kondusif tetapi daripada jumlah pelaburan yang masuk ke ASEAN, terbukti di mana pelabur-pelabur asing telah menggunakan duit mereka untuk mengundi tidak melabur di tanah air kita yang tercinta ini. Saya rasa perkara ini perlu diberikan satu pandangan yang cukup berat supaya Malaysia kekal sebagai satu destinasi pelaburan yang dinampak sebagai center of excellence dan juga center of investment dalam aspek keusahawanan. Perkara yang seterusnya saya ingin bangkitkan adalah di mana kita sekarang ini telah pun luluskan RM80 juta untuk Institut Keusahawanan Negara di bawah Butiran 96000. Saya hendak tanya. Sebenarnya mengikut laporan Bank Dunia, atas Dasar Ekonomi Baru yang tidak saintifik dan telah pun ketinggalan zaman dan tidak mengikut keperluan dan juga keupayaan sebaliknya mengikut warna kulit, menjadikan Malaysia mengalami krisis brain drain.